Gällivare kommune

Gällivare kommune (lulesamisk: Jiellevárre/Váhtjer, nordsamisk: Jiellevárri/Váhčir, meänkieli: Jellivaara/Jälkka, finsk: Jällivaara) er en kommune i Norrbottens län i landskapet Lappland i Sverige. Kommunens administrasjonssenter ligger i Gällivare hvilket gjør kommunen til en av de 42 som har et tidligere kommunesamfunn (municipalsamhälle) som administrasjonssenter (centralort).

Gällivare kommune grenser mot kommunene Jokkmokk, Boden, Överkalix og Kiruna i Sverige. I nordvest grenser kommunen mot Narvik og Hamarøy i Norge. Med et areal på  kvadratkilometer er kommunen Sveriges tredje største etter areal.

 Geografi 
miniatyr|venstre|Stora Sjöfallets nasjonalpark
Gällivare kommune ligger 100 km nord for polarsirkelen, på samme breddegrad som de nordlige Alaska og Sibir, og Saltfjellet rett ovenfor Mo i Rana. Den vestlige delen av kommunen består av fjellområder, høyfjell i nordvest som gradvis blir lavere mot sørøst. Den sørlige delen består av store skog- og myrområder.  Luleälven er det største vassdraget i kommunen og danner sammen med innsjøene Akkajaure og Stora Lulevatten øvre delen av sørgrensen mot Jokkmokk. 

Gällivare har flere nasjonalparker og andre vernede områder, blant annet Stora Sjöfallets nasjonalpark (1909), Muddus nasjonalpark (1942) og Sjaunja naturreservat. Den søndre delen av kommunen består av store skogs- og myrområder. Kommunen har en rekke steder som er rikskjent i Sverige, som Dundret, Muddus, Kaitum, Nikkaluokta, Ritsem, og Linafallet.

E10 og E45 går gjennom kommunen og Gällivarre er knytta til det svenske jernbanenettet gjennom Malmbanan og Inlandsbanan. Gällivares flyplass har daglige flyforbindelser til Stockholm.

 Språk 
Samisk, meänkieli og finsk har status som offisielle minoritetsspråk i kommunen, og Gällivare er sammen med nabokommunen Kiruna de to eneste svenske kommunene med tre offisielle minoritetsspråk.Om minoritetsspråk , Det svenske språkrådet

 Næringer 
miniatyr|Gällivare sentrum
miniatyr|Gällivare i forhold til verden.
Jordbruk og gruvedrift er tradisjonelt viktige næringer i kommunen, noe som er antydet i kommunevåpenet. Nedgangen i arbeidsplasser i disse næringene har resultert i økt fraflytting. Kommunen har betydelige vannressurser og noe turisme.

 Kommunevåpenet 
Blasonering: Skjoldformet, inndelt i fire deler: 1 og 4. felt er gående rein i gullfarge og blå horn, vendt mot venstre, deretter i felt 1 og 3 i gullfarget med et blått symbol for jern.

De enkelte feltene symboliserer reindrift og malmbrytning, og ble bestemt opprinnelig i 1948 for Gällivare municipalsamhälle. Etter at dette ble oppløst ble det ved kongelig bestemmelse  i 1956 for kommunen. Det ble registrert hos Patent- og registreringsverket i 1974 i henhold til de nye regler for kommunale våpen.

 Tettsteder 
Gällivare kommune hadde seks tettsteder i 2010. I tabellen oppgis antall innbyggere per 31. desember 2010.

 #  Tettsted  Innbyggere 1.  Gällivare 8 449 2.  Malmberget 5 590 3.  Koskullskulle 874 4.  Hakkas 365 5.  Tjautjas 234 6.  Ullatti 213

 Genetikk 
Bortimot 40 tilfeller av den sjeldne genetiske sykdommen CIPA har blitt rapportert i Gällivare. CIPA er en engelsk forkortelse for Congenital insensitivity to pain with anhidrosis, men den svenske betegnelsen er Norrbottnisk ärftlig smärtokänslighet. På norsk kan det oversettes som «Norrbottensk arvelig smerteufølsomhet». Det er en mutasjon i et gen som gjør at nervesystemet ikke utvikles som normalt. De mennesker som fødes med denne sykdommen kan ikke føle smerte. Det gjør at den syke kan skade seg selv alvorlig uten selv å kjenne det. Det kan også ofte føre til en del misdannelser og beinveksten er hemmet eller unormal. Minde, Jan (2006): Norrbottnian congenital insensitivity to pain, doktorsavhandling , Umeå: Medicinska fakulteten vid Umeå universitet, Lund: Wallin & Dalholm, ISBN 91-7264-057-X

 Annet 
Den svenske fastfoodkjeden Max Hamburgerrestauranger ble grunnlagt i Gällivare i 1968 av Curt Bergfors.

 Referanser 

 Eksterne lenker 

 Nettsted for Gällivare kommune